Vanessa Somoza

Vanessa Somoza Domínguez, nada o 2 de setembro de 1976 en Sarria, é unha pintora e política galega.

 Traxectoria 
Estudou gráfica publicitaria na escola de artes aplicadas e oficios artísticos Ramón Falcón de Lugo e pintura con Antonio Vázquez Rivas. En 1996 realizou a súa primeira exposición individual nun pub da súa localidade natal e en 2005 a primeira nunha galería artística. Militante de Esquerda Unida, participou na lista de Alternativa Cidadá de Esquerdas nas eleccións municipais de 2015 en Lugo  "ACE afirma que non pactará co bipartidismo, mentres os socialistas insisten en presentar a Orozco como candidato" , Xornal de Lugo, 27 de maio de 2015. Nas eleccións xerais de España de 2015 e nas Eleccións xerais de España de 2016 foi segunda na lista ao Congreso de En Marea. Tanto nas Eleccións xerais de España de abril de 2019 como nas de novembro do mesmo ano encabezou a lista pola coalición En Común Unidas Podemos. Foi de segunda, tras Miguel Anxo Fernández Bello, na lista ás Eleccións ao Parlamento de Galicia de 2020.
 Notas 



Categoría:nados en Sarria
Categoría:Nados en 1976
Categoría:Pintores de Galicia do século XXI
Categoría:Políticos de Esquerda Unida
Categoría:Personalidades de Galicia sen imaxes